Millionlønninger til jernbanetopper: Vy-sjefen fikk utbetalt 6,2 millioner kroner i fjor

49 direktører i det som før var NSB har millionlønn. Snittlønnen til toppsjefene er på 3,2 millioner, viser en kartlegging som NRK har gjort.

Vis mer byoutline Foto: Frode Hansen VG

Publisert: Publisert: 19. juni 2019 07:37

Alle de 49 direktørene i jernbaneselskapene som tidligere har vært en del av NSB har millionlønn. De seks toppsjefene tjener i snitt 3,2 millioner kroner.

Det skriver NRK, som har kartlagt lønnsnivået i selskapene.

Aller mest tjener toppsjefen i Vy, Geir Isaksen. Han fikk utbetalt totalt 6,2 millioner kroner i fjor, inkludert en bonus på 1,3 millioner. Samme år mistet Vy Sørlandsbanen til britiske Go-Ahead.

Toppsjefen i Bane Nor, Gorm Frimannslund, tjente i samme år 3,05 millioner kroner. Det tilsvarer omtrent halvparten av utbetalingen til Vy-sjefen, ifølge NRK.

Les også Stor undersøkelse: Vy har mer fornøyde kunder enn SJ

Administrerende direktør i Baneservice, Ingvild Storås fikk 2,9 millioner kroner, inkludert en bonus på 430.000 kroner.

Norske Tog-sjef Øystein Risan tjente samtidig 2,5 millioner, med en bonus på 213.000 kroner.

Jonny Well, som er administrerende direktør i En Tur, tjente 2,14 millioner inkludert en bonus på 315.000 kroner.

I Montana, som driver vedlikehold at skinneganger, tjente administrerende direktør 2,3 millioner kroner med en bonus på 346.000 kroner.

Les på E24+ Designerne bak Vy-navnet: – Vi tror folk vil begynne å elske navnet

Tapte for svenskene



Mandag ble det klart at Vy (tidligere NSB) tapte nok en gigantisk togavtale – denne gangen for svenske SJ.

Det var knyttet stor spenning til hvilket selskap som skulle få den andre trafikkpakken som regjeringen har satt ut på anbud.

– Det er først og fremst på prisen vi ser forskjellen. Det er en ekstremt stor prisforskjell, sa jernbanedirektør Kirsti Slotsvik på pressekonferansen.

Jernbanedirektoratet forklarer at det gjennomsnittlige årlige vederlaget SJ skal kjøre tog for fremover, utgjør en femtedel av vederlaget som har blitt betalt til Vy frem til nå.

Fremover vil SJ vil få totalt 1,24 milliarder i vederlag for oppdraget.

I Vys forslag som ble avslått, foreslo man et vederlag på 1,59 milliarder kroner.

Det vil si at forskjellen på selskapenes pristilbud er på rundt 350 millioner kroner, eller at det var 28 prosent i prisdifferanse mellom Vy og SJ.

Kontrakten er på inntil ti og et halvt år, og har oppstart 7. juni 2020.

Les også Svenske SJ skal kjøre tog i Midt- og Nord-Norge

Les også SAS-streiken gir massiv pågang hos Vy

Les også Norge kan trenge dobbelt så mange tog i 2050

Her kan du lese mer om Jernbane